b'\n_START_ARTICLE_\nBogdan \xc5\xbdor\xc5\xbe\n_START_SECTION_\n\xc5\xbdivljenje\n_START_PARAGRAPH_\nPo novogori\xc5\xa1ki gimnaziji je \xc5\xa1tudiral psihologijo na ljubljanski Filozofski fakulteti, kjer je diplomiral leta 1971. Ve\xc4\x8d let je delal v Centru za socialno delo ob\xc4\x8dine Nova Gorica, pozneje pa ga je tudi vodil. Kot psiholog se je ukvarjal v glavnem z vzgojnim svetovanjem, mladinskim prestopni\xc5\xa1tvom in obrobnimi psiholo\xc5\xa1kimi pojavi v dru\xc5\xbebi. V to problematiko se je poglabljal tudi na podiplomskem \xc5\xa1tudiju. Leta 1995 zaklju\xc4\x8dil drugo stopnjo podiplomskega izobra\xc5\xbeevanja iz ene od znanih humanisti\xc4\x8dnih smeri psihoterapije, gestalt psihoterapevtski smeri . Bil je \xc4\x8dlan Evropske zveze za gestalt terapijo in je predsedoval Slovenskemu dru\xc5\xa1tvu za gestalt terapijo. Imel je evropsko diplomo iz gestalt psihoterapije ter splo\xc5\xa1no evropsko diplomo iz psihoterapije. Razvil je izviren dru\xc5\xbeinski model terapevtske pomo\xc4\x8di otrokom in mladostnikom. Od leta 1998 je v \xc4\x8cepovanu nad Novo Gorico skupaj z \xc5\xbeeno vodil zasebni zavod, ki se ukvarja z otroki, mladostniki in dru\xc5\xbeinami v stiski. Bogdan \xc5\xbdor\xc5\xbe je bil priljubljen predavatelj in pisec strokovnih in poljudnih \xc4\x8dlankov. Pri Mohorjevi dru\xc5\xbebi je v redni zbirki leta 2001 izdal knjigo Biti z naravo, leto pozneje pa \xc5\xa1e slovito Razvajenost, ki je mnogim odprla nova obzorja in poglede na odnose med generacijami. Sodeloval je tudi pri reviji Ognji\xc5\xa1\xc4\x8de kot pisec zelo brane rubrike.\n_START_SECTION_\nSmrt\n_START_PARAGRAPH_\nPo kratkotrajnem boju z rakom, je v zgodnjih jutranjih urah 6. marca 2014 umrl.'